ສະພາການຄ້າຫວຽດນາມ ຮຽກຮ້ອງ ບໍ່ໃຫ້ຊື້ສິນຄ້າຈີນ ທີ່ບໍ່ມີຄຸນນະພາບ 
ປະທານ​ສະພາການ​ຄ້າ ​ແລະ​ອຸດສາຫະກຳ ຂອງ​ຫວຽດນາມ ​ປຸກລະດົມ​ຜູ້​ບໍລິ​ໂພ​ກ ​ .shໃຊ້​ສິນຄ້າ​ທີ່​ເຮັດ​ຢູ່​ໃນຫວຽດນາມ ​ເພື່ອ​ສະ​ແດງ​ຄວາມ​ຈົງ​ຮັກ​ພັກດີ​ ຕໍ່​ຊາດ.
ວົງການທຸລະກິດການຄ້າຫວຽດນາມ ໄດ້ຮຽກຮ້ອງໃຫ້ ພາກັນ ປະທ້ວງຂໍ້ວາບາດ ສິນຄ້າຄຸນນະພາບຕໍ່າ ແລະບໍ່ປອດໄພຂອງ ຈີນ ທ່າມກາງຄວາມຮູ້ສຶກຕໍ່ຕ້ານຈີນທີ່ເພີ້ມທະວີ ຢູ່ໃນປະເທດ ການປຸກລະດົມ ທີ່ນຳພາໂດຍ ທ່ານ Vu Tien Loc ປະທານ ສະພາການຄ້າ ແລະອຸດສາຫະກຳ ຂອງຫວຽດນາມ ຊຸກຍູ້ໃຫ້ ບັນດາຜູ້ບໍລິໂພກ ໃຊ້ສິນຄ້າທີ່ເຮັດຢູ່ໃນຫວຽດນາມ ເພື່ອເປັນ ຊ່ອງທາງສະແດງໃຫ້ເຫັນ ຄວາມຈົງຮັກພັກດີຕໍ່ຊາດ ຕໍ່ໜ້າ ການປະພຶດແບບຮຸກຮານຂອງຈີນ ຢູ່ທະເລຈີນໃຕ້ ເຖິງຢ່າງໃດກໍດີ ທ່ານ Loc ໄດ້ກ່າວຕໍ່ ວີໂອເອພະແນກພາສາຫວຽດນາມ ວ່າ ທ່ານບໍ່ ໄດ້ຮ້ອງຂໍໃຫ້ຄົນ ປະທ້ວງຄັດຄ້ານສີນຄ້າຈີນທັງໝົດ ແຕ່ວ່າ ການຊື້ຜະລິດຕະພັນ ທີ່ ເຮັດຢູ່ປະເທດຂອງຕົນ ທີ່ມີລາຄາສົມຄວນ ແລະປອດໄພນັ້ນ ຄວນເປັນບຸລິມະສິດ ຫລາຍໆຄົນ ຮ່ວມທັງສະມາຊິກພັກຄອມມິວນິສ ໄດ້ຮຽກຮ້ອງໃຫ້ຫວຽດນາມ ຫລຸດຜ່ອນ ການກາງຕໍ່ຈີນ ທາງເສດຖະກິດນັ້ນລົງ ຫລັງຈາກທີ່ຈີນໄດ້ເອົາຖານເຈາະນ້ຳມັນ ໄປຕິດ ຕັ້ງໄວ້ຢູ່ໃນເຂດນ່ານນໍ້າ ທີ່ເປັນຫົວຂໍ້ຜິດຖຽງກັນເລື້ອງກໍມະສິດ ໃນເຂດທະເລຈີນໃຕ້